Komission asetus (EY) N:o 444/2003, annettu 11 päivänä maaliskuuta 2003, neuvoston asetuksen (ETY) N:o 565/80, asetuksen (EY) N:o 800/1999 ja asetuksen (EY) N:o 2090/2002 muuttamisesta maataloustuotteiden vientitukien ennakkorahoituksen osalta



Virallinen lehti nro L 067 , 12/03/2003 s. 0003 - 0005



Komission asetus (EY) N:o 444/2003, annettu 11 päivänä maaliskuuta 2003, neuvoston asetuksen (ETY) N:o 565/80, asetuksen (EY) N:o 800/1999 ja asetuksen (EY) N:o 2090/2002 muuttamisesta maataloustuotteiden vientitukien ennakkorahoituksen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1666/2000(2), ja erityisesti sen 13 ja 21 artiklan sekä maataloustuotteiden yhteistä markkinajärjestelyä koskevien muiden asetusten vastaavat säännökset, sekä katsoo seuraavaa: (1) On todettu, että jalosteina vietäviksi tarkoitettujen ennakkorahoitusjärjestelmään kuuluvien perustuotteiden seurantaa varten pidettävä viejien varastoja koskeva kirjanpito, joka perustuu vakiomääräiseen tuottoon, ei välttämättä vastaa olemassa olevien varastojen todellista tilannetta eikä sen perusteella voida asianmukaisella tavalla tarkastaa vaatimuksia, joita näihin tuotteisiin sovelletaan yhteisön lainsäädännön nojalla. Näin ollen on syytä muuttaa maataloustuotteiden vientituen maksamisesta ennakolta 4 päivänä maaliskuuta 1980 annetun neuvoston asetuksen (ETY) N:o 565/80(3), sellaisena kuin se on muutettuna asetuksella (ETY) N:o 2026/83(4), 4 artiklan 3 kohta siten, että ennakkorahoituksen osalta ei enää sovelleta vakiomääräistä tuottoa. (2) Saadun kokemuksen mukaan lainsäädännössä ei ole säädetty riittävän tarkasti siitä, kuinka ennakkomaksujärjestelmään kuuluville tuotteille tehdään fyysiset tarkastukset. Esille ovat tulleet myös jäsenvaltioiden väliset erot tavassa tehdä fyysiset tarkastukset. On syytä vahvistaa, mille määrälle ennakkorahoitusjärjestelmään kuuluvista tuotteista on vähintään tehtävä fyysinen tarkastus, kun maksuilmoitus otetaan vastaan, jotta asiaa koskevaa sääntelyä sovellettaisiin yhdenmukaisesti. Olisi myös täsmennettävä, että nämä tarkastukset on tehtävä neuvoston asetuksessa (ETY) N:o 386/90(5), sellaisena kuin se on muutettuna asetuksella (EY) N:o 163/94(6), ja komission asetuksessa (EY) N:o 2090/2002(7) vahvistetun järjestelmän mukaisesti. (3) Viejien on todettu soveltavan ennakkorahoitusjärjestelmää ennen kaikkea pidentääkseen välillisesti vientitodistusten voimassaoloaikaa. Näin ollen on syytä muuttaa maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 15 päivänä huhtikuuta 1999 annetun komission asetuksen (EY) N:o 800/1999(8), sellaisena kuin se on viimeksi muutettuna asetuksella (EY) N:o 1253/2002(9), säännökset sen määräajan osalta, jona tuotteet voivat olla tullivalvonnassa niiden jalostamista varten, sekä sen määräajan osalta, jona kyseiset tuotteet voivat olla tullivarastomenettelyssä tai vapaa-alueella. (4) Lisäksi markkinoiden moitteettoman hallinnoinnin varmistamiseksi on syytä tietää melko nopeasti, millaiseen tuotemäärään ennakkorahoitusjärjestelmää on sovellettu. (5) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annettuun komission asetukseen (ETY) N:o 2454/93(10), sellaisena kuin se on viimeksi muutettuna asetuksella (EY) N:o 444/2002(11), tehtyjen muutosten vuoksi on syytä muuttaa eräät kyseisen asetuksen artikloihin asetuksessa (EY) N:o 800/1999 tehdyt viittaukset. (6) Näin ollen on syytä muuttaa asetus (EY) N:o 800/1999 ja asetus (EY) N:o 2090/2002. (7) Asianomaiset hallintokomiteat eivät ole antaneet lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 565/80 4 artiklan 3 kohta seuraavasti: "3. Perustuotteisiin sovelletaan samoja valvontamenettelyjä ja tuottoa koskevia sääntöjä kuin silloin, kun samankaltaiset tuotteet ovat sisäisessä jalostuksessa, lukuun ottamatta vakiomääräistä tuottoa koskevia sääntöjä. Komission asetuksen (EY) N:o 1520/2000(12) liitteessä C lueteltujen tavaroiden valmistuksessa käytettäviin perustuotteisiin sovelletaan tässä liitteessä mainittua tuottoa." 2 artikla Muutetaan asetus (EY) N:o 800/1999 seuraavasti: 1) Korvataan 2 artiklan 1 kohdan h alakohdassa ilmaisu "471-495 artiklassa" ilmaisulla "912 a-912 g artiklassa". 2) Korvataan 10 artiklan 1 kohta seuraavasti: "1. Jos tuote on asetettu vientijäsenvaltiossa johonkin vientituotteille soveltuvaan yksinkertaistettuun yhteisön passitusmenettelyyn sen viemiseksi rautateitse tai asetuksen (ETY) N:o 2454/93 412-442 a artiklassa säädetyissä suurissa konteissa määrärautatieasemalle tai yhteisön tullialueen ulkopuolelle sijaitsevalle vastaanottajalle, tuen maksaminen ei edellytä T5-valvontakappaleen esittämistä.". 3) Lisätään 26 artiklaan 7 kohta seuraavasti: "7. Tuotteille, joiden maksuilmoitus on otettu vastaan, tehdään maksuilmoituksen vastaanoton yhteydessä fyysinen tarkastus siten, että vähintään 5 prosentin edustava otos vastaanotetuista maksuilmoituksista tarkastetaan. Sovelletaan asetuksen (ETY) N:o 386/90 3 artiklaa sekä komission asetuksen (EY) N:o 2090/2002(13) 2 artiklan 2 kohtaa, 3 artiklaa, 4 artiklaa, 5 artiklaa, 6 artiklaa, 8 artiklan 1 ja 2 kohtaa, 11 artiklan ensimmäistä alakohtaa ja liitettä I. Jalostuksen jälkeen vietäviksi tarkoitettujen ennakkomaksujärjestelmään kuuluvien tuotteiden fyysiset tarkastukset koskevat kuitenkin ainoastaan tuotteen määrää ja laatua.". 4) Korvataan 28 artiklan 6 kohta seuraavasti: "6. Perustuotteet voivat olla tullivalvonnassa jalostusta varten niin kauan kuin vientitodistus on voimassa. Jos vienti ei edellytä vientitodistuksen esittämistä, määräaika on kaksi kuukautta maksuilmoituksen vastaanottopäivästä alkaen.". 5) Korvataan 29 artiklan 5 kohta seuraavasti: "5. Tuotteet voivat olla tullivarastomenettelyssä tai vapaa-alueella niin kauan kuin vientitodistus on voimassa. Jos vienti ei edellytä vientitodistuksen esittämistä, määräaika on kaksi kuukautta maksuilmoituksen vastaanottopäivästä alkaen.". 6) Korvataan 30 artiklan 1 kohdan toisessa alakohdassa ilmaisu "349 artiklan" ilmaisulla "357 artiklan". 7) Muutetaan 53 artikla seuraavasti: a) Korvataan toinen luetelmakohta seuraavasti "- sellaisten tuotteiden tuotemäärä kunkin kaksitoistanumeroisen tavarakoodin osalta, jotka on viety ilman tuen ennakkovahvistusta sisältävää vientitodistusta, 4 artiklan 1 kohdan toisen alakohdan ensimmäisessä luetelmakohdassa, 6 artiklassa ja 45 artiklassa tarkoitetuissa tapauksissa. Koodit ryhmitetään alakohtaisesti. Jäsenvaltioiden on toteutettava tarvittavat toimenpiteet sen varmistamiseksi, että tiedonanto tehdään viimeistään vienti-ilmoituksen vastaanottamispäivää seuraavan toisen kuukauden kuluessa,". b) Lisätään luetelmakohta seuraavasti: "- II osaston 3 luvussa tarkoitettuun tuen ennakkorahoitusjärjestelmään asetettujen tuotteiden määrät kunkin kaksitoista- tai kahdeksannumeroisen tavarakoodin osalta. Koodit ryhmitetään alakohtaisesti. Jäsenvaltioiden on toteutettava tarvittavat toimenpiteet sen varmistamiseksi, että tiedonanto tehdään viimeistään maksuilmoituksen vastaanottamispäivää seuraavan toisen kuukauden kuluessa.". 3 artikla Kumotaan asetuksen (EY) N:o 2090/2002 9 artikla. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Lokakuun 1 päivästä 2003 alkaen vastaanotetuissa maksuilmoituksissa mainittaviin tuotteisiin sovelletaan 1 artiklaa, 2 artiklan 4 ja 5 kohtaa sekä 2 artiklan 7 kohdan b alakohtaa. Lokakuun 1 päivästä 2003 alkaen vastaanotetuissa vienti-ilmoituksissa mainittaviin tuotteisiin sovelletaan 2 artiklan 7 kohdan a alakohtaa. Tammikuun 1 päivästä 2004 alkaen vastaanotetuissa maksuilmoituksissa mainittaviin tuotteisiin sovelletaan 2 artiklan 3 kohtaa. Tammikuun 1 päivästä 2004 alkaen vastaanotetuissa vienti-ilmoituksissa mainittaviin tuotteisiin sovelletaan 3 artiklaa. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä maaliskuuta 2003. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EYVL L 193, 29.7.2000, s. 1. (3) EYVL L 62, 7.3.1980, s. 5. (4) EYVL L 199, 22.7.1983, s. 12. (5) EYVL L 42, 16.2.1990, s. 6. (6) EYVL L 325, 17.12.1999, s. 12. (7) EYVL L 322, 27.11.2002, s. 4. (8) EYVL L 102, 17.4.1999, s. 11. (9) EYVL L 183, 12.7.2002, s. 12. (10) EYVL L 253, 11.10.1993, s. 1. (11) EYVL L 68, 12.3.2002, s. 11. (12) EYVL L 177, 15.7.2000, s. 1. (13) EYVL L 322, 27.11.2002, s. 4.